laion/Wikipedia-Exotic huggingface dataset:
אפרים ניימרק

אפרים ניימרק (כ"ג בתשרי ה'תרכ"א, 9 באוקטובר 1860 – אחרי ה'תרצ"ח, 1938) היה נוסע, עיתונאי, סופר, פעיל ציוני, וחבר בהנהגת הקהילה היהודית בגרודנה. אפרים ניימרק נולד לרב מנחם מנדל ולאמו, בשמחת תורה תרכ"א, בעיר לאכווע, בט' תשרי תרמ"א הגיע עם משפחתו לנמל יפו - ארץ ישראל, וגר בירושלים עד חודש תמוז של שנה זו, לאחר מכן התגורר בטבריה. בשנת תרמ"ד בהיותו בן עשרים ושלוש החל לנדוד בארצות המזרח, במסעו ביקר בקהילות יהודיות באיראן, כורדיסטן, סוריה, בוכרה ואפגניסטן, את רשמי מסעו פרסם לבקשת נחום סוקולוב בעיתון האסיף תרמ"ט, תחת הכותרת מסע בארץ קדם, אברהם יערי הדפיס את מאמריו אלו בספר. משנת תרמ"ז פרסם כתבות ומאמרי מדע, מטבריה, ירושלים, קונסטנטינופול, וגרודנה, בעיתוני התקופה - הצבי, הצפירה, והמליץ, על הרוב חתם בשמו ולעיתים חתם בפסבדונימים: "פלוני וסופר" "טברני" "האמנם". בשנת תרנ"א הפסיק את עבודתו הספרותית למעט תרגום של מגילת רות לאספרנטו. החל משנת תרמ"ט התעסק בפעילות ציונית בגרודנה, ואף הקים ארגון בשם "שפה ברורה" ללימוד השפה העברית, בין השנים תרע"ו-תרע"ט נבחר להנהגת הקהילה היהודית בגרודנה. במלחמת העולם הראשונה בנו מנחם גויס לצבא ונהרג בגבול פרוסיה בכ' אלול ה'תרע"ד בהיותו בן עשרים וארבע. בשנת תר"פ נשרף ביתו על ידי הבולשביקים. ניימארק הוסיף ונבחר שוב ושוב למועצת הקהילה בגרודנה, במועצה האחרונה שנבחרה ב-6 בספטמבר 1938 נבחר להנהלה בתפקיד פקיד, מטעם מפלגת "שומרי תורה בפרבר" אשר היוותה לשון מאזניים בין מפלגת החרדים למפלגת הבונד, היה גם חבר בוועד החינוך של גימנסיית "יבנה" בגרודנה. גצל קרסל, לקסיקון הספרות העברית בדורות האחרונים, מרחביה: ספרית פועלים, כרך ב (ט-ת), תשכ"ז, עמ' 456. אברהם יערי (עורך), מסע בארץ הקדם, הוצאת לוין אפשטיין, ירושלים תש"ז, באתר אוצר החכמה   מידע על אפרים ניימרק בקטלוג הספרייה הלאומית דברי הימים - טבריה, הצפירה, 7 במאי 1888 מכתבי סופרינו - טבריה, הצפירה, 10 ביולי 1888 מכתבי סופרינו מטבריה, הצפירה, 1 ביוני 1888 חוץ לארצנו: קונסטנטינפול, המליץ, 19 באוקטובר 1888 מנהגי הספרדים בפסח, הצפירה, 15 במרץ 1889 דקדוקי ספרות, המליץ, 23 ביוני 1890 אל נא אחי תרעו, הצפירה, 26 בנובמבר 1891 ציון וחובביה, הצפירה, 2 באוקטובר 1891 מכתבי סופרים הוראדנא, הצפירה, 9 בפברואר 1891 עזרת סופרים, קול דמי אחינו שבפרס, המליץ, 26 בדצמבר 1892 משהד ומכה, הצפירה, 7 ביולי 1892 לשכת הקהל גראדנא, הצפירה, 4 במאי 1899 רעיונות על איי בית הכנסת בהוראדנא, הצפירה, 13 באוגוסט 1899 מכתבים מרחבי המדינה, הצפירה, 24 בנובמבר 1903 תחת השם פלוני וסופר על אדמת ישראל, הצפירה, 26 ביולי 1888 עת לתפור, הצפירה, 3 בדצמבר 1891 אספת הרבנים בשערי המגיד, מחזיקי הדת, 7 במרץ 1902 מכתבי סופרים, העברי, 4 ביוני 1893 בן צבי בן משה בן הלל חתנו של רבי יחיאל היילפרין. עמ' 39-75 פלוני וסופר נוסף הוא יעקב יצחק ינובסקי מחבר ספר הקולות יחדלון ואחרים מפי ניימרק עצמו, מצוטט אצל יערי, מבוא ל'מסע בארץ הקדם', להלן 'קישורים חיצוניים', עמ' מב אנציקלופדיה של גלויות: גרודנה, עמ' 320. אנציקלופדיה של גלויות: גרודנה, עמ' 434.
דמוקרטיה תעסוקתית

דמוקרטיה תעסוקתית היא השמת דמוקרטיה בכמה דרגים שונים (לדוגמה דיבייטים, מערכות הצבעה, מבנים דמוקרטים וכדומה) למקום עבודה. ההוצאה לפועל של הרעיון הזה יכולה לקרות בכמה דרכים שונות. תלוי בגודל, בתרבות ובכל מיני משתנים שונים של הארגון. מאז 1920, מלומדים חוקרים את האפשרות של הרחבת השתתפות העובדים. הם רצו ללמוד האם שיתוף עובדים בקבלת החלטות של ארגונים תוביל להעלאה באפקטיביות של קבלת וביצרנות בתוך הארגון. על פי לווין, אנשים אשר משותפים בהליך קבלת ההחלטות גם פתוחים יותר לשינויים. טכניקות שונות של שיתופים יכולות לגרום להשפעה גדולה יותר על מצב רוח העובדים מאשר היצרנות, בזמן שטכניקות אחרות מעלות את היצרנות ולא את המוראל. ההצלחה של תאגיד מונדרגון שמוחזק ומופעל על ידי עובדים מצביע על היעילות של דמוקרטיה תעסוקתית. דמוקרטיה תעסוקתית עובדת כסוכן לעידוד השתתפות פומבית בהליך הפוליטי של הממשלה. מיומנויות אשר מפותחות מדמוקרטיה תעסוקתית יכולות לעבור לאזרחים טובים יותר ולגרום לכך שהדמוקרטיה המדינית תעבוד טוב יותר. עובדים באקלים דמוקרטי יכולים גם לפתח דאגה גדולה יותר לטוב הכללי, שגם עוזר באזרחות הפנדמנטלית. הפילוסוף רוברט א. דאהל טוען ש'אם דמוקרטיה היא מוצדקת בשביל למשול על מדינה, היא גם מוצדקת כדי לשלוט על ארגונים כלכליים' למרות זאת, ישנם מדענים פוליטיים שמטילים בספק אם האנלוגיה הזו היא דרך הגיונית להצדיק דמוקרטיזציה של מקום העבודה. עובדים אשר עובדים בשביל מנהיגים דמוקרטים מדווחים תוצאות טובות כגון שביעות רצון מחברי הקבוצה, ידידותיות, תודעה קבוצתית. הצהרות 'אנו', מוטיבציה של העובדים, יצירתיות ומסירות להחלטות המתקבלות בארגון. כאש משתמשים בדמוקרטיה במקום העבודה ההשפעה בדרך כלל מעלה את פוטנציאל העובדים, ייצוג העובדים, אוטונומיה גבוהה יותר ושוויון כוח בתוך הארגון. תורת הדמוקרטיה התעסוקתית במקום העבודה מקורבת לדמוקרטיה הפוליטית, בעיקר במקומות עבודה גדולים יותר. ארגון דמוקרטיה תעסוקתית לרוב משויך לאיגודי עובדים ותנועות אנרכיסטיות, וסוציאליסטיות (בעיקר סוציאליזם חירותני). https://money.usnews.com/money/careers/articles/2008/04/24/why-workplace-democracy-can-be-good-business 2=https://journals.sagepub.com/doi/10.1177/0951692890002001005
ניתוח שרוול קיבה

שרוול קיבה הוא ניתוח בריאטרי לטיפול בהשמנת יתר שמבוצע בדרך כלל בלפרוסקופיה. ניתוחים נוספים להרזייה כוללים הצרת קיבה באמצעות טבעת, מעקף קיבה ומעקף תריסריון. בניגוד לניתוח להצרת קיבה, במקרה זה מדובר בניתוח רסטריקטיבי שמקטין את הקיבה לנפח של כחמישים סמ"ק, אולם ללא שימוש בטבעת. שרוול קיבה אינו משנה את שאר מערכת העיכול ומכאן שאין בו את חסרונות הניתוחים המשרים תת-ספיגה במעי כגון מעקף קיבה ומעקף תריסריון. בניתוח שרוול קיבה מסיר המנתח כ-75% מנפח הקיבה ויוצר קיבה חדשה בצורת צינור המשכי לושט שמבוסס על העקומה הקטנה של הקיבה. מחקרים מעידים כי בעקבות הניתוח יורדת באופן משמעותי רמתו של הורמון הרעב גרלין שמקורו בקיבה. החולים מעידים כי כבר ביום שלאחר הניתוח מורגשת תחושה חדשה של שובע, ובנוסף מוגבל נפח קיבתם לארוחות של 50 סמ"ק, צעד שתורם לירידה ניכרת במשקל. בניתוח שרוול קיבה נצפית ירידה של כ-60% ויותר מעודף המשקל. ניתוח זה היווה בעבר שלב ניתוחי ראשון בחולים עם BMI מעל 50 ותחלואות נלוות קשות. לאחר שנה תוכנן השלב השני הכולל מעקף קיבה או מעקף תריסריון. התוצאות הטובות של הניתוח הביאו לכך שמנותחים רבים כלל לא נצרכו לשלב השני והניתוח צבר תאוצה כאחת האלטרנטיבות הטובות לטיפול בהשמנת יתר. עם זאת, בהיותו טיפול חדשני נצבר מידע הכולל מעקב של שלוש שנים בלבד לאחר הניתוח ולפיכך יש צורך במעקב ארוך טווח כדי לבחון האם ההצלחה נשמרת למשך שנים רבות. ניתוח שרוול קיבה מתאים לחולים הסובלים מהשמנת יתר חולנית עם ערכי BMI של 40 ומעלה או לחולים עם ערכי BMI של 35 ומעלה ומחלות נלוות (כגון יתר לחץ דם, עודף טריגלצרדים, בעיות פוריות ועוד) ואינו גורם לשינוי במבנה המעי. אין בניתוח זה השקה של המעי וכך יורדים באופן משמעותי הסיכונים לדלף ולהיוצרות היצרות או כיב בהשקה. הניתוח מתבצע באמצעות חתכים מזעריים בעור כך שהתוצאה הקוסמטית אינה בולטת. כמו כן, נמנעים סיבוכים של זיהום פצע ושל הופעת בקע בצלקת הניתוחית, משום שלא מבוצע חיתוך דופן הבטן. הכאבים מופחתים באופן משמעותי בהשוואה לניתוחים פתוחים ונצפית חזרה מהירה יחסית לאורח חיים רגיל ולמעגל העבודה. חולים שעברו ניתוח זה מסוגלים לאכול מגוון עשיר של מאכלים לאחריו משום שנשמר הסוגר של הקיבה ומתאפשר תהליך עיכול רגיל. המנותחים מדווחים על שיפור משמעותי באיכות החיים לאחר הניתוח וכן על ריפוי מלא או שיפור משמעותי בתחלואות הנוספות. ניתוח מעקף קיבה ניתוח הצרת קיבה מדיה וקבצים בנושא ניתוח שרוול קיבה בוויקישיתוף מערכת וואלה!‏, טיפול חדש בהשמנת יתר: שרוול קיבה, באתר וואלה, 7 במרץ 2006 Laparoscopic Sleeve Gastrectomy טיפול חדש בהשמנת יתר: שרוול קיבה, באתר וואלה, 7 במרץ 2006 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Infinidat

Infinidat (בתעתוק לעברית: אינפינידאט) היא חברת אחסון נתונים ישראלית-אמריקאית. מייסד החברה הוא משה ינאי ומנכ"ל החברה הוא פיל בלינגר לחברה משרדים ב -17 מדינות ושני מטות: אחד בוולת'ם ואחד בהרצליה. החברה נוסדה על ידי משה ינאי בשנת 2011. בשנת 2015 הוערך שווי החברה בכ-1.2 מיליארד דולר ובשנת 2017, הוערך שווי החברה בכ-1.6 מיליארד דולר. בשנת 2013 הגישה החברה בקשה לשלושים ותשעה פטנטים ומאוחר יותר באותה שנה פרסמה את מוצר הדגל שלה, InfiniBox (אינפיניבוקס). כל מערכת ניהלה בתחילה כחמישה פטה-בייטים של נתונים. באוקטובר 2017, החברה שלחה ללקוחותיה אחסון בגודל של כשני אקסה-בייטים. המוצר משמש תאגידים ולקוחות גדולים כולל ספקי שירותי ענן, טלקום, חברות שירותים פיננסיים, ספקי שירותי בריאות ואחרים הדורשים אחסון נתונים רב. בשנת 2015, קיבלה החברה מימון של 150 מיליון דולר במהלך סבב B בהובלת TPG Growth. בשנת 2017, קיבלה החברה מימון של 95 מיליון דולר, בסבב סדרה C בהובלת גולדמן זאקס. בשלב זה היא קיבלה 325 מיליון דולר בסך כל המימון. אתר האינטרנט הרשמי של Infinidat Infinidat, ברשת החברתית אקס (טוויטר) Infinidat, ברשת החברתית אינסטגרם Chris Mellor, Infinidat quietly files 39 patents. Let's take a closer look, www.theregister.com (באנגלית) Gil Press, 5 Rules For Practicing Disruptive Innovation While Staying On Top Of Big Data Waves, Forbes (באנגלית) Israeli-U.S. data-storage startup Infinidat raises $95 million, Haaretz.com (באנגלית) Latest News | News, BroadGroup, ‏null (באנגלית) OpenIO Secures $5 Million in VC Funding, Datamation, ‏2017-10-24 (באנגלית אמריקאית)
קיקו

האם התכוונתם ל... קיקו (1972) – חלוץ כדורגל עבר ספרדי קיקו (1993) – מגן כדורגל פורטוגזי קיקו קאסייה – שוער כדורגל ספרדי קיקו רחמינוביץ' – בלם כדורגל עבר ישראלי
ווהל

ווהל (בספרדית: VUHL) היא יצרנית מכוניות ספורט, שבסיסה במקסיקו. עד כה הציגה החברה דגם אחד עם שתי גרסאות. ווהל 05 - מכונית ספורט קלת משקל המיוצרת ללא גג או שמשה קדמית וחלונות. המנוע שלה הוא מנוע בנזין בנפח 2.0 ליטר המספק כ-285 כ"ס. התאוצה מ-0 ל-100 קמ"ש אורכת 3.7 שניות המהירות המרבית עומדת על 245 קמ"ש. משקלה עומד על 695 ק"ג. ווהל 05RR - גרסה המיועדת למרוצים וכוללת את אותו מנוע אך בנפח 2.3 ליטר המספק 385 כ"ס עם תאוצה שאורכת 2.6 שניות ומהירות מרבית של 257 קמ"ש. מדיה וקבצים בנושא ווהל בוויקישיתוף אתר האינטרנט הרשמי של ווהל ווהל, ברשת החברתית פייסבוק ווהל, ברשת החברתית אקס (טוויטר) ווהל, ברשת החברתית אינסטגרם סרטונים בערוץ של ווהל, באתר יוטיוב The Vuhl 05 is Mexico’s Homegrown Track Machine, MotorTrend, ‏2017-06-06 (באנגלית)
קני בדנרק

קנת' "קני" בדנרק (באנגלית: Kenneth "Kenny" Bednarek; נולד ב-14 באוקטובר 1998) הוא אתלט אמריקאי,זוכה מדליית הכסף בריצת 200 מטר באולימפיאדת פריז 2024, סגן האלוף האולימפי (טוקיו 2020) וסגן אלוף העולם (יוג'ין 2022) בריצת 200 מטר. קני, נולד בטולסה, אוקלהומה, ויחד עם אחיו התאום, איאן, אומצו על ידי מרי בדנארק ועברו להתגורר רייס לייק, ויסקונסין. שני האחים אתלטים מצטיינים. באולימפיאדת טוקיו (2020) זכה בדנרק במדליית כסף בריצת 200 מטר בשיא אישי חדש של 19.68 שניות, אחרי אנדרה דה גראס מקנדה שקבע שיא לאומי חדש של 19.62 שניות ולפני אלוף העולם בן ארצו נואה ליילס (19.74 שניות). באליפות העולם שנערכה ביוג'ין, אורגון ב-21 ביולי 2022 זכה במדליית כסף בריצת 200 מטר בתוצאה של 19.77 שניות, אחרי נואה ליילס שקבע שיא לאומי חדש של 19.31 שניות ולפני אריון נייטון (19.80 שניות), שלושתם מארצות הברית. באליפות ארצות הברית שנערכה בתחילת יולי 2023 הוא זכה במדליית כסף בריצת 200 מטר בתוצאה של 19.82 שניות, אחרי אריון נייטון (19.72 שניות) ולפני קורטני לינדזי (19.85 שניות). באליפות העולם שנערכה בבודפשט, הונגריה ב-25 באוגוסט הוא סיים במקום חמישי בריצת 200 מטר בתוצאה של 20.07 שניות. בשלב חצי הגמר קבע תוצאה של 19.96 שניות ועלה שני לריצת הגמר. במבחנים האמריקאיים לאולימפיאדת פריז שנערכו ביוג'ין בתחילת יוני 2024 הוא זכה בשתי מדליות כסף בריצת 100 מטר בשיא אישי חדש של 9.87 שניות, אחרי נואה ליילס (9.83 שניות) ולפני פרד קרלי (9.88 שניות) ובריצת 200 מטר בשיא איש חדש של 19.59 שניות, אחדי נואה ליילס (19.53 שניות) ולפני אריון נייטון (19.77 שניות). באולימפיאדת פריז 2024, זכה קני בדנרק במדליית כסף בריצת 200 מטר בתוצאה של 10.62, אחרי לטסיל טבוגו (10.46) ולפני נואה ליילס (10.70), זאת המדליה השנייה של קני בדנרק במשחקים אולימפיים. ריצת 100 מטר: 9.87 שניות (2024) ריצת 200 מטר: 19.57 שניות (2024) ריצת 400 מטר: 44.73 שניות (2019) מדיה וקבצים בנושא קני בדנרק בוויקישיתוף קני בדנרק, באתר olympedia.org קני בדנרק, באתר התאחדות האתלטיקה הבין-לאומית
בעיית ברוקר

בעיית ברוקר היא בעיה מתמטית בתורת המספרים, המבקשת למצוא ערכים שלמים של n ו-m שעבורם: n ! + 1 = m 2 {\displaystyle n!+1=m^{2}} כאשר n! הוא n עצרת. האתגר פורסם על ידי אנרי ברוקר בצמד מאמרים בשנים 1876 ו- 1885, ובאופן עצמאי בשנת 1913 על ידי סריניבאסה ראמאנוג'אן. זוגות המספרים (n, m) הפותרים את בעייתו של ברוקר נקראים מספרי בראון. נכון למאי 2021, ישנם רק שלושה זוגות ידועים של מספרי בראון: (4,5), (5,11) ו- (7,71). המתמטיקאי פאול ארדש שיער כי אין פתרונות אחרים. אוברהולט (1993) הצליח להוכיח כי ישנו מספר סופי של פתרונות, אך זאת בתנאי שהשערת abc נכונה. ברנדט וגלאוויי (2000) ביצעו חישובים עבור ערכי n עד 109 ולא מצאו פתרונות נוספים. מטסון (2017) האריך זאת בשלושה סדרי גודל לטריליון אחד. אפשטיין וגליקמן (2020) הרחיבו את מרחב החיפוש בשלושה סדרי גודל (עד קוודריליון אחד) והראו שאין במרחב זה פתרון נוסף. דברובסקי (1996) הכליל את הבעיה על ידי כך שהראה כי מהשערת abc יוצא כי עבור כל: n ! + A = k 2 {\displaystyle n!+A=k^{2}} יש רק מספר פתרונות סופי, עבור כל מספר שלם A. תוצאה זו הוכללה עוד יותר על ידי לוקה (2002), שהראה (שוב בהנחה של השערת abc) כי למשוואה: n ! = P ( x ) {\displaystyle n!=P(x)} יש רק מספר סופי של פתרונות עבור פולינום P(x) נתון של מסדר שני לפחות עם מקדמים שלמים. Berndt, Bruce C.; Galway, William F. (2000), "The Brocard–Ramanujan diophantine equation n! + 1 = m2" (PDF), The Ramanujan Journal, 4: 41–42, doi:10.1023/A:1009873805276. Brocard, H. (1876), "Question 166", Nouv. Corres. Math., 2: 287. Brocard, H. (1885), "Question 1532", Nouv. Ann. Math., 4: 391. Dabrowski, A. (1996), "On the Diophantine Equation x! + A = y2", Nieuw Arch. Wisk., 14: 321–324. Epstein, Andrew; Glickman, Jacob (2020), C++ Brocard GitHub Repository. Guy, R. K. (1994), "D25: Equations Involving Factorial", Unsolved Problems in Number Theory (2nd ed.), New York: Springer-Verlag, pp. 193–194, ISBN 0-387-90593-6. Luca, Florian (2002), "The diophantine equation P(x) = n! and a result of M. Overholt" (PDF), Glasnik Matematički, 37 (57): 269–273. Matson, Robert (2017), "Brocard's Problem 4th Solution Search Utilizing Quadratic Residues" (PDF), Unsolved Problems in Number Theory, Logic and Cryptography, אורכב מ-המקור (PDF) ב-2018-10-06, נבדק ב-2017-05-07. Overholt, Marius (1993), "The diophantine equation n! + 1 = m2", Bull. London Math. Soc., 25 (2): 104, doi:10.1112/blms/25.2.104. בעיית ברוקר, באתר MathWorld (באנגלית)
אוסי ווסי

אוסי ווסי (בגרמנית: Ossi und Wessi) הם כינויי סלנג בגרמניה שנפוצו לאחר האיחוד של 1990 – לאזרחים לשעבר של גרמניה המזרחית ואזרחים לשעבר של גרמניה המערבית, בהתאמה. אוסי ("מזרחי") הוא כינוי לאזרח לשעבר של גרמניה המזרחית בעוד וסי ("מערבי") הוא כינוי לאזרח לשעבר של גרמניה המערבית. כינויים אלה מייצגים את ההבדלים התרבותיים שנוצרו בין האזרחים של שני חלקי גרמניה בפיצול בן ארבעים השנים. הסטריאוטיפ אודות אוסים הוא של אנשים גזענים, עניים ומושפעים מהתרבות הרוסית. לעומת זאת, הסטריאוטיפ אודות וסים הוא של אנשים סנובים, נוכלים, עשירים ואנוכיים. התרבות הפופולרית בגרמניה כוללת בדיחות וקלישאות רבות על שני הטיפוסים, "אוסי" ו"וסי". הכינוי בסרווסי, Besserwessi, שפירושו "מערבי טוב יותר" והוא מהווה משחק מילים על הכינוי בסרוויסר, Besserwisser, שפירושו "יודע טוב יותר", משמש להתנשאות של וסים כלפי אוסים. אוסים רבים חשים כי הווסים אינם מכבדים אותם ואת תרבותם, ושגרמניה המזרחית סופחה לזו המערבית במקום שהשתיים יתאחדו כשוות, טענה שמבחינה משטרית נכונה, מפני ש"איחוד" המזרח והמערב היה למעשה החלת ריבונות המערב על המזרח. העיתון "דר שפיגל" בחר בצמד מילים אלו למילות השנה של 1991.
ברקטה

ברקטה (באיטלקית: barchetta) היא סגנון גוף למכונית, המתאפיינת בדרך כלל במכונית רודסטר ללא שמשה קדמית וחלונות צד או עם שמשה קדמית קטנה המחולקת לשתיים. המכונית הראשונה שהחלה עם המונח ברקטה הייתה פרארי 166 MM שהוצגה במרכב רודסטר אך עם שמשה קטנה ונמוכה. סגנון גוף זה שימש ומשמש את יצרני הרכב כדוגמת: למבורגיני, פרארי, מזראטי, אסטון מרטין, ווהל ומקלארן אוטומוטיב ליצירות פאר ויוקרה ומכוניות עיצוביות. כיום ישנן כמה מכוניות המיוצרות במרכב רודסטר עם סגנון ברקטה כדוגמת פרארי מונזה SP ומקלארן אלבה. מדיה וקבצים בנושא ברקטה בוויקישיתוף BARCHETTA Anderloni Lamborghini Murciélago Barchetta, Car and Driver, ‏2004-02-01 (באנגלית אמריקנית) Model Barchetta - Classic Cars | Maserati, www.maserati.com 2001 Aston Martin DB4 GT Zagato Barchetta | Aston Martin, Supercars.net, ‏2016-04-23 (באנגלית אמריקנית)
פייר גארדל

פייר-גבריאל גארדל (בצרפתית: Pierre-Gabriel Gardel;‏ 4 בפברואר 1758 – 18 באוקטובר 1840) היה רקדן בלט, מנהל בלט, כנר ומלחין צרפתי. הוא היה אחיו הצעיר של מקסימיליאן גארדל, שהיה מבוגר ממנו ב-17 שנים. בשנת 1795 נשא לאישה את הרקדנית מארי מילר, שאותה הציג ברבות מיצירותיו. גארדל, יליד ננסי, החל את לימודיו בבית הספר של האופרה הלאומית של פריז בשנת 1772, בהשגחת אחיו. הוא היה לסולן ב-1780, אבל נאלץ לוותר על קריירת ריקוד עקב בעיות בריאות, לצד קנאה גוברת מצד בן-גילו, אוגוסט וסטריס, שהצטיין בטכניקה. עם מות אחיו מקסימיליאן בשנת 1787, תפס פייר את מקומו כמנהל הבלט של האופרה. בעזרת לואי מילו, התקדם גארדל לעמוד בראש בלט האופרה של פריז למשך 40 שנה, בהן התאים עצמו לתהפוכות המהפכה הצרפתית ושלטון נפוליאון. שלושת הבלטים הראשונים שלו: "משפט פריס" (1787), "פסיכה" (1790) ו"טלמאכוס" (1790) שאבו את נושאיהם ממיתוסים קלאסיים והתאימו למשטר הישן. כשהמהפכה הצרפתית חוללה המולה פוליטית, יצר גארדל מחולות פריוטיים, ששילבו תוכן פוליטי עם רעיונות נאו-קלאסיים. הוא שיתף פעולה עם ז'אק-לואי דויד, צייר שהיה שותף להשקפותיו של גארדל על הצגת רעיונות המהפכה ביצירות אמנות. ב" L'Offrande à la Liberté ‏ (1792) שלו הציג גארדל את אירועי המהפכה כאופרה, עם מוזיקה מאת פרנסואה ז'וזף גוסק. היא כללה את ההמנון המהפכני הלאומי המרסייז, שהושר על הבמה. פייר גארדל טען, שריקוד טכני חזק חשוב בה במידה הן לעלילת הבלט והן לצד התיאטרלי שלו. הוא הושפע מן הרפורמות של נובר, אם כי גארדל לא גרס, ששימוש בפנטומימה צריך להביא להגבלת הטכניקה. הוא צימצם את השימוש בפנטומימה למינימום ונתן עדיפות לאנשים בעלי כישרון דרמטי טבעי. הכוריאוגרפיה שלו הציעה לרקדנים מה שנחשב בעיניו לעבודה דרמטית ומאתגרת. מחוץ לאופרה, מנהלי בלט התמקדו בפנטומימה. בתקופה זו איפשר גארדל שינויים בהכשרה, שישקפו את התמקדותו בהרחבת הטכניקה להשגת מעללים גופניים רבי-עוצמה. גארדל התיר ועודד יצירת דיברטיסמנים לרקדנים. אוגוסט וסטרי היה רקדן ראשי באותה תקופה ונודע בהרחבת גבולות הסיבוב והקפיצה. בדיוק אותו דבר שגרם קשיים לגארדל כרקדן הוא שהיה ליקר-ערך, מרגע שגארדל נעשה למנהל בלט האופרה. אחידות האימון שהאופרה של פריז נודעת בה הופיעה לראשונה בהנהגתו. ביקרו אותו על שלא התיר לכוריאוגרפים חיצוניים גישה לרקדניו, ש"אותם החזיק במעין בידוד אמנותי". היו שטענו, כי הנהגתו של גארדל הייתה הסיבה לכך, שמספר קטן כל כך של רקדנים ידועי-שם יצאו מן האופרה של פריז בתקופת שלטונו ובשנים שאחריה. ככוריאוגרף מוכשר, הלהיב את הקהל למן הפקותיו הראשונות ב-1790 עד ממש לפני פרישתו. ב-1829 החל להפחית את נטל עבודתו, ובחר ליצור לאופרות, במקום לכתוב בלטים שלמים. מ-1820 עברה יצירת הבלטים אל ז'אן-פייר אומר, אף כי לפרישה מלאה ממשרתו הגיע גארדל רק ב-1827. גארדל הלך לעולמו ב-1840 בפריז. כולן הוצגו באופרה של פריז 1784: Dardanus (Sacchini) 1786: Les Sauvages 1790: Télémaque dans l'île de Calypso 1790: Psyché 1791: Bacchus et Ariane 1793: Le Jugement de Pâris 1800: La Dansomanie 1802: Le Retour de Zéphire 1803: Daphnis et Pandore 1804: Une demi-heure de caprice 1804: Achille à Scyros 1806: Paul et Virginie 1808: Vénus et Adonis 1808: Alexandre chez Apelles 1809: La Fête de Mars 1810: Vertumne et Pomone 1810: Persée et Andromède 1812: L'Enfant prodigue 1814: Le Retour des lys 1815: L'Heureux Retour 1817: Les Fiancé de Caserte 1818: Proserpine 1818: Zirphile 1818: La Servante justifiée מדיה וקבצים בנושא פייר גארדל בוויקישיתוף
Breezeblocks (שיר)

Breezeblocks (בעברית: אבן בניין קלה) הוא סינגל של הלהקה הבריטית אלט ג'יי, מתוך אלבום הבכורה שלהם An Awesome Wave. הסינגל, שיצא ב-18 במאי 2012, היה לשני באותו אלבום. השיר נכתב על ידי ג'ו ניומן, גאס אונגר-המילטון, גוויל סיינסבורי, תום גרין, והופק על ידי צ'ארלי אנדרו. הסינגל נכנס לעשירייה הראשונה במצעד הסינגלים והאלבומים העצמאיים בבריטניה, ואף נבחר במקום השלישי ברשימת "מאה השירים הלוהטים של 2012" על ידי מאזיני תחנת הרדיו האוסטרלית טריפל ג'יי, כשלפניו הופיעו ברשימה "Thrift Shop" ו-"Little Talks". שירם של אלט ג'יי כולל בתוכו התייחסויות רבות לספר הילדים ארץ יצורי הפרא מאת מוריס סנדק. במהלך השיר ניתן לשמוע את סולן הלהקה, ג'ו ניומן, שר "האם אתה יודע לאן הדברים הפרועים הולכים?" (באנגלית: "?Do you know where the wild things go"), שורה שלקוחה בבירור משמו של הספר. בנוסף לכך, המילים החוזרות על עצמן בחלקו האחרון של השיר הן גרסה שונה של משפט המופיע בספר. המילים של השיר הן "בבקשה אל תלך, אני אוכל אותך שלם / אני אוהב אותך כל כך", ומילותיו של סנדק בספרו הן "הו, בבקשה אל תלך - אנחנו נאכל אותך - אנחנו כל כך אוהבים אותך!". השיר שוחרר יחד עם וידאו קליפ, בבימויו של אליס בהל ובכיכובם של השחקנים ג'ונתן דויר, ג'סיקה דיגיובאני ואלינור פינטה, והיה לקליפ הרשמי הראשון של הלהקה. בקליפ מוצג מאבק אלים שמתנהל בין גבר לאישה, כשהם מפילים וחובטים זה בזה, ומשתמשים לתקיפה בחפצים שונים שנמצאים בדירה בה המאבק מתרחש. הקליפ מוצג לצופים בהילוך אחורי, כך שהוא מתחיל במותה של האישה שנהרגה על ידי הגבר כשהכה אותה עם אבן בניין קלה, ואז מציג את התפתחות האירועים, וחושף כי האישה הייתה התוקפת הראשונה, והריגתה שימשה את הגבר כהגנה מפניה. סופו של הקליפ, שמציג את תחילת המאבק, מראה כיצד חיכתה האישה בדירתו של הגבר, לאחר שתקפה וכבלה את אשתו, והתכוננה לתקוף אותו בעת שיגיע הביתה. הסרטון שודר לראשונה ביוטיוב בתאריך 23 במרץ 2012, ונכון ליולי 2021, יש לו למעלה מ-226 מיליון צפיות. הסרטון זכה בפרס וידאו קליפ של מוזיקה בבריטניה בקטגוריית "הסרטון האלטרנטיבי הטוב ביותר" בתאריך 8 בנובמבר 2012. זמרים ראשיים - אלט ג'יי (∆) מפיקים - צ'ארלי אנדרו מילים - ג'ו ניומן, גאס אונגר-המילטון, גוויל סיינסברי, תום גרין מידע על היצירה "Breezeblocks" באתר מיוזיק בריינז מידע על הסינגל "Breezeblocks" באתר מיוזיק בריינז מידע על היצירה "Breezeblocks" באתר Discogs סרטון השיר "Breezeblocks" באתר יוטיוב Maurice Sendak Quotes (Author of Where the Wild Things Are), www.goodreads.com (באנגלית)
עומאר גאייה

עומאר גאייה (באנגלית: Omar Gaye; נולד ב-18 בספטמבר 1998 בבנג'ול שבגמביה) הוא כדורגלן גמביאני, המשחק בעמדת המגן השמאלי בנבחרת גמביה. גאייה נולד באזור בנג'ול, עיר הבירה של גמביה שבאפריקה. הוריו מתו כשהיה בן 11, והוא היגר לאירופה על מנת להתפרנס ככדורגלן. ב-2017 הוא הצטרף לראשונה לקבוצת בוגרים, כשהשתלב ביובה סטאביה מהסרייה סִי, אך לא שיחק בה. בעונת 2018/2019 הוא שיחק בוִויאַרֵגְ'יוֹ מהסרייה דִי, בה כבש שלושה שערים ב-28 משחקים. לאחר מכן הוא עבר לנוֹלה, גם היא מהליגה האיטלקית הרביעית, בה שיחק עשרה משחקים ועזב את הקבוצה. בינואר 2020 הוא הצטרף לקאיאני מהליגה השנייה בפינלנד, במדיה שיחק שלושה משחקי גביע ועזב. לאחר חמישה חודשים ללא משחק פעיל, הוא הצטרף למילסאמי אורחיי מליגת העל המולדובית לקראת עונת 2020/2021, וסיים איתה במקום השלישי בטבלה. במהלך העונה הוא שיחק 29 משחקים, כבש פעם אחת ובישל פעמיים. ביולי 2021 הצטרף גאייה למכבי נתניה מליגת העל. בתחילת אוגוסט 2021, במהלך משחק הכנה לעונה, קרע גאייה את הרצועה בברכו וגמר את העונה. בתום העונה שוחרר מהמועדון. ב-5 ביוני 2021 ערך גאייה את הופעת הבכורה שלו בנבחרת גמביה, בניצחון 0–2 על נבחרת ניז'ר במשחק ידידות. במשחק זה הוא נכנס כמחליף בדקה ה-89. עומאר גאייה, באתר Transfermarkt עומאר גאייה, באתר Soccerway עומאר גאייה, באתר WorldFootball.net עומאר גאייה, באתר National Football Teams עומאר גאייה, באתר FootballDatabase.eu ȘTIRILE, PUBLIKA MD-AICI SUNT (31 ביולי 2020). "Fotbalul l-a salvat. Află povestea lui Omar Gaye care joacă de o lună la Milsami Orhei | PUBLIKA .MD - AICI SUNT ȘTIRILE". www.publika.md. {{cite web}}: (עזרה) "Omar Gaye - From an Italian Zebra to a Gambian Scorpion". 27 במאי 2021. {{cite web}}: (עזרה) "Yankuba Jarju extends Pau FC stay, Dembo, Omar Gaye on the move as Parma eye Ebrima Colley – Fallaboweh". "Milsami vs. Speranţa Nisporeni - 13 July 2020 - Soccerway". int.soccerway.com. Match Report of Gambia vs Niger - 2021-06-05 - FIFA Friendlies - Global Sports Archive, globalsportsarchive.com https://www.transfermarkt.com/omar-gaye/nationalmannschaft/spieler/527063/verein_id/6186/hauptwettbewerb//wettbewerb_id//start/2021-06-05/ende/2021-08-12/nurEinsatz/0/plus/1 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומאר גאייה".